ஆடுகோட்பாட்டுச் சேரலாதன்
{{விக்கிமூலம்|பதிற்றுப்பத்து ஆறாம்பத்து}}
 [[படிமம்:Chera emblem.jpg|thumbnail|வலது|சேர நாணயங்களில காணப்படும் சேரமன்னர் முத்திரை, வாங்குவில் எனக் குறிப்பிடப்படும் எய்யும் வில்]]
 '''ஆடுகோட்பாட்டுச் சேரலாதன்''' பண்டைத் தமிழகத்தின் மூவேந்தர் மரபுகளில் ஒன்றான [[சேரர்|சேர]] மரபைச் சேர்ந்த மன்னன் ஆவான். சங்கத் தமிழ் நூலான [[பதிற்றுப்பத்து|பதிற்றுப்பத்தின்]] ஆறாவது பத்து இவன் மீது பாடப்பட்டது. [[காக்கை பாடினியார் நச்செள்ளையார்]] என்னும் புலவர் இப் பதிகத்தைப் பாடியுள்ளார்.
 [[சேரமான் குடக்கோ நெடுஞ்சேரலாதன்|குடக்கோ நெடுஞ்சேரலாதனுக்கும்]], வேளாவிக்கோமான் மகளுக்கும் இவன் மகனாகப் பிறந்தான். இவன் ஆடுகோட்பாட்டுச் சேரலாதன் என்ற பெயரில் [[அரியணை]] ஏறினான். &lt;ref&gt;செல்லம், வே. தி., 2002, பக். 91&lt;/ref&gt;. இவன், அன்பு, அறம், அருள் ஆகிய நற்பண்புகள் உடையவனாக 35 ஆண்டுகள் நல்லாட்சி நடத்தி வந்தான். 
 ==ஆடுகோட்பாட்டுச் சேரலாதன் பற்றிப் [[பதிற்றுப்பத்து]] தரும் செய்திகள்==
 *தந்தை [[இமயவரம்பன் நெடுஞ்சேரலாதன்|குடக்கோ நெடுஞ்சேரலாதன்]]. தாய் [[பதுமன்|வேள் ஆவிக்கோமான்]] தேவி (மகள்). &lt;ref&gt;பதிற்றுப்பத்து பதிகம்&lt;/ref&gt;
 *[[தண்டாரணியம்]] பகுதியில் பிடிபட்ட வருடை ஆடுகளைத் தன் தொண்டி நகருக்குக் கொண்டுவந்து பார்ப்பார்க்கு வழங்கச் செய்தான். (இதனால் இந்தச் சேரலாதனை, ஆடுகோட்பாட்டுச் சேரலாதன் என வழங்கினர்.) அவற்றுடன் கபிலை எனப்படும் பசுமாடுகளையும் சேர்த்து வழங்கினான். தன் தந்தை ஆண்ட [[குடநாடு|குடநாட்டில்]] ஓர் ஊரையும் சேர்த்து அவர்களுக்கு வழங்கினான். இவ்வாறு பார்ப்பார்க்கு வழங்கியதால் [[வானவரம்பன்]] எனத் தன் பெயர் விளங்கும்படிச் செய்தான். &lt;ref&gt;பதிற்றுப்பத்து பதிகம்&lt;/ref&gt; சான்றோர் எனப்படும் போர் வீரர்களுக்குக் கவசம் போல் விளங்கியதாலும் இவனை ‘வானவரம்பன்’ என்றனர். &lt;ref&gt;பதிற்றுப்பத்து 58&lt;/ref&gt;
 *இவனது தலைநகர் [[நறவூர்|நறவு]] என்னும் ஊர். &lt;ref&gt;துவ்வாநறவின் சாய் இனத்தானே – பதிற்றுப்பத்து 60&lt;/ref&gt;
 * வில்லோர் மெய்ம்மறை, &lt;ref&gt;பதிற்றுப்பத்து 59&lt;/ref&gt; சான்றோர் மெய்ம்மறை &lt;ref&gt;பதிற்றுப்பத்து 58&lt;/ref&gt; என்றெல்லாம் இவன் போற்றப்படுவது இவனது போராற்றலை வெளிப்படுத்துகிறது.. 
 *போரிட்டு [[மழவர்]] வலிமையைக் குன்றும்படி செய்தான். &lt;ref&gt;பதிற்றுப்பத்து பதிகம்&lt;/ref&gt;
 *குழந்தையைப் பேணுவது போல நாட்டுமக்களைப் பாதுகாத்தான். &lt;ref&gt;பதிற்றுப்பத்து பதிகம்&lt;/ref&gt;
 *இவனது நாட்டுப் பரப்பு கீழைக்கடலையும் மேலைக்கடலையும் தொட்டது. &lt;ref&gt;பதிற்றுப்பத்து 51&lt;/ref&gt;
 *மனைவியைப் பிரிந்து நெடுங்காலம் போரில் ஊடுபட்டிருந்தான். &lt;ref&gt;பதிற்றுப்பத்து 52&lt;/ref&gt;
 *வள்ளல் என இவனைப் பலரும் புகழ்ந்தனர். &lt;ref&gt;பதிற்றுப்பத்து 54&lt;/ref&gt;
 *இவனது செல்வம் [[பந்தர்]] என்னும் ஊரில் பாதுகாக்கப்பட்டிருந்தது. &lt;ref&gt;பதிற்றுப்பத்து 55&lt;/ref&gt;
 *பாணர் விழாவில் முழவுக்கு ஏற்ப ஆடாத இவன் போர்க்கள முழவிசைக்கு ஆடுவான். &lt;ref&gt;பதிற்றுப்பத்து 56&lt;/ref&gt; போர்க்களத்தில் துணங்கை ஆடுவான். &lt;ref&gt;பதிற்றுப்பத்து 57&lt;/ref&gt;
 *இவனைப் பாடிய புலவர் காக்கை பாடினியார் என்னும் பெண்புலவர். எனவே பாடலுக்குப் பரிசாக, அவர் தனக்கு வேண்டிய அணிகலன்கள் செய்துகொள்வதற்காக ஒன்பது ‘கா’ நிறையுள்ள பொன்னை வழங்கினான். மற்றும் நூறு ஆயிரம் [[காணம்]] பணமும் கொடுத்தான். மேலும் அவரைத் தன் அவைக்களப் புலவராகவும் அமர்த்திக்கொண்டான். &lt;ref&gt;பதிற்றுப்பத்து பதிகம்&lt;/ref&gt;
 
 ==குறிப்புகள்==
 {{Reflist|4}}
 
 ==உசாத்துணைகள்==
 * புலியூர்க் கேசிகன், ''பதிற்றுப்பத்து தெளிவுரை'', புலியூர்க் கேசிகன், சென்னை, 2005 (மறுபதிப்பு).
 * செல்லம், வே. தி., ''தமிழக வரலாறும் பண்பாடும்'', மணிவாசகர் பதிப்பகம், சென்னை, 2002 (மறுபதிப்பு).
 
 [[பகுப்பு:சங்ககாலச் சேரர்]]